OpenLLM-France/wikimedia huggingface dataset:
# Animula vagula blandula

Animula vagula blandula és el primer vers d'un curt poema sense títol, de cinc versos, considerat el darrer escrit per l'emperador Hadrià, probablement en moments propers a la seva mort el juliol de l'any 138, quan ja estava greument malalt. Ens ha arribat gràcies al recull de textos que des de principis del segle XVII anomenem Història Augusta (Vida d'Hadrià, XXV).
El poema complet diu:
| « Animula vagula blandula hospes comesque corporis quae nunc abibis in loca pallidula rigida nudula nec ut soles dabis iocos » | « Dolça ànima viatjant Hoste i acompanyant del cos A quin lloc aniràs ara? Petita cosa pàl·lida, rígida i nua, no faràs bromes com sempre? » |

## Referències

* ↑ Birley, Anthony. Hadrian : the restless emperor, 1997. ISBN 0-415-16544-X.
* ↑ Barb, A. A. «Animula Vagula Blandula …» (en anglès). Folklore, 61, 1, 01-03-1950, pàg. 15–30. DOI: 10.1080/0015587X.1950.9717969. ISSN: 0015-587X.
# Ouham

Ouham és una de les 14 prefectures de la República Centreafricana. Està situada en el centre-nord del país, junt amb el Txad. La seva capital és Bossangoa. Frontereja amb les prefectures d'Ouham-Pendé a l'oest, Ombella-M'Poko al sud, Kémo i Nana-Grébizi a l'est, i Bamingui-Bangoran al nord-est.
A més de Bossangoa, també són importants les ciutats de Bouça, en el centre-est, Maïkouma, en l'extrem nord, Markounda, junt amb la frontera del Txad, i Batangafo, a vores del Riu Ouham.
Ouham rep el nom del principal riu que passa per aquesta prefectura: l'Ouham. També cal destacar el riu Mpoko.
L'actual president de la república, François Bozizé, va néixer en aquesta prefectura, però curiosament va ser en aquest lloc on va treure menys vots en les últimes eleccions de tot el país, no va arribar ni al 2%, mentre que el seu principal contrincant va obtenir el 88%.

## Vegeu també

* Prefectures de la República Centreafricana

## Enllaços externs

* «Ouham». Gran Enciclopèdia Catalana. Barcelona: Grup Enciclopèdia Catalana.
# Damblans

Eugène Damblans (Montevideo, 14 de juliol de 1865 - Bois-Colombes, 21 de gener de 1945) més conegut com a Damblans, va ser un aquarel·lista i il·lustrador uruguaià i francès.

## Biografia

De pares francesos, Damblans va néixer a Uruguai. Va començar a treballar com a il·lustrador per a diaris argentins fins que va tenir 25 anys, quan es va mudar a França. A la terra dels seus pares, va començar a treballar com a il·lustrador per a la revista La Caricature, després va col·laborar amb «Maison de la bonne presse», i en particular per «Li Pèlerin». També va treballar pel «Journal donis romans populaires illustrés» de Éditions Tallandier, Noël Illustré (setmanari infantil), La «Terre Illustrée», «Journal des Voyages», «Jeunesse amusante», «Le Petit Journal», «L'Echo du Noel», «L'Illustré national» i «Le Soleil du dimanche». Sovint dibuixava grans escenes exòtiques o esdeveniments noticiosos en països llunyans, bé fossin colònies franceses a més d'esdeveniments actuals propers. També va crear escenes de gènere infantil, un retrat del pintor i gravador Aimé Dallemagne.

## Obres

Algunes de les obres realitzades per Damblans per a la revista Le Petit Journal:

## Referències

* ↑ «Eugène Damblans (1865-1945)». [Consulta: 20 maig 2019].

## Bibliografia

* Georges Turpin, Le peintre graveur André Dallemagne, critique d'art, collection « Nos artistes », Éditions de la revue littéraire et artistique, 1916.
# Hermó de Trezè

Hermó (en grec antic: Ἕρμων, llatí: Hermon) fou un escultor grec natural de Trezè que va fer una estàtua d'Apol·lo i estàtues de fusta dels Dioscurs, al temple d'Apol·lo de la seva ciutat natal. La seva època és desconeguda, però segurament correspon al segle v aC o abans, segons diu Pausànias, que descriu les obres.

## Referències

* ↑ 1.Hermon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p.423
# Marathon (Florida)

Marathon és una població dels Estats Units a l'estat de Florida. Segons el cens del 2000 tenia 10.255 habitants.

## Demografia

Segons el cens del 2000, Marathon tenia 10.255 habitants, 4.597 habitatges, i 2.735 famílies. La densitat de població era de 457,7 habitants/km².
Dels 4.597 habitatges en un 34,8% hi vivien nens de menys de 18 anys, en un 48% hi vivien parelles casades, en un 7,5% dones solteres, i en un 20,5% no eren unitats familiars. En el 29,2% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,68.
Per edats la població es repartia de la següent manera: un 17,3% tenia menys de 18 anys, un 6,1% entre 18 i 24, un 28,6% entre 25 i 44, un 32% de 45 a 60 i un 16% 65 anys o més.
L'edat mediana era de 44 anys. Per cada 100 dones de 18 o més anys hi havia 111,7 homes.
La renda mediana per habitatge era de 36.010 $ i la renda mediana per família de 46.361 $. Els homes tenien una renda mediana de 27.057 $ mentre que les dones 24.592 $. La renda per capita de la població era de 22.894 $. Entorn del 9,4% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marathon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Marathon». American Fact Finder. Oficina del Cens dels Estats Units, 12-01-2010.
Viccionari
# Calumetita

La calumetita és un mineral de la classe dels halurs. Va ser descobert l'any 1963 a la mina Centennial, Comtat d'Houghton, Michigan, Estats Units, i redefinida el 2019. Va ser anomenada així per Sidney A. Williams en relació amb el nom de la localitat tipus del mineral.

## Característiques

La calumetita és un halur de fórmula química CaCu₄(OH)₈Cl₂·3,5H₂O. Cristal·litza en el sistema ortoròmbic. La seva duresa a l'escala de Mohs és 2. És insoluble en amoníac i aigua però sí en àcids diluïts forts.
Segons la classificació de Nickel-Strunz, la calumelita pertany a «03.DA: Oxihalurs, hidroxihalurs i halurs amb doble enllaç, amb Cu, etc., sense Pb» juntament amb els següents minerals: melanotal·lita, atacamita, botallackita, clinoatacamita, hibbingita, kempita, paratacamita, belloïta, herbertsmithita, kapellasita, gillardita, haydeeïta, anatacamita, claringbul·lita, barlowita, simonkol·leïta, buttgenbachita, connel·lita, abhurita, ponomarevita, anthonyita, avdoninita, khaidarkanita, bobkingita i droninoïta.
Va ser redefinida com espècie per l'IMA l'any 2019, abandonant l'antiga fórmula Cu(OH,Cl)₂·2H₂O. Com a conseqüència la vondechenita, idèntica a la redefinida calumetita, queda desacreditada.

## Formació i jaciments

La calumetita va ser descoberta l'any 1963 a la mina Centenario; mina on s'explotaven minerals de coure. La calumetita també s'ha trobat en cavitats de basalts i com a producte d'alteració en objectes de coure. Es troba associada a tremolita, quars, epidota, monacita, coure natiu, cuprita, atacamita, buttgenbachita, malaquita, paratacamita i anthonyita. Malgrat que la calumetita és un mineral que es forma naturalment, també pot formar-se sintèticament a partir de clorur d'amoni. S'ha descrit a Àustria, Alemanya, Grècia, Itàlia i als EUA.

## Usos

La calumetita ha estat emprada, entre d'altres, per a la pintura, sigui al fresc o al canemàs, en el que es coneix com a blau llima.

## Referències

* ↑ «Calumetite» (en anglès). Mindat. [Consulta: 7 novembre 2015].
* ↑ Ritsuro MIYAWAKI, Frédéric HATERT, Marco PASERO, Stuart J. MILLS «IMA Commission on New Minerals, Nomenclature and Classification (CNMNC) NEWSLETTER 49». Eur. J. Mineral., 31, 01-06-2019, pàg. 653–658 [Consulta: 19 agost 2019].
* ↑ Krekel Christopher., Polborn Kurt (2003) Lime Blue: A Mediaeval Pigment for Wall Paintings? Studies in Conservation, 48, 171-182.
# Burbach (Baix Rin)

Burbach (en alsacià Burbàch) és un municipi francès, situat a la regió del Gran Est, al departament del Baix Rin. L'any 1999 tenia 309 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 297 | 308 | 302 | 286 | 288 | 309 |

## Administració

Llista d'alcaldes :
| Període | Identitat | Partit |
| 2001- | Armand Quirin | |
# Alma Gluck

Alma Gluck, nascuda com Reba Heinsohn (Iași, Romania, 11 de maig de 1884 - Nova York, 27 d'octubre de 1938), fou una soprano d'origen romanès nacionalitzada estatunidenca.
Va néixer al si d'una família jueva romanesa. Els seus pares, Leon, gran aficionat a la música, i Zara, que tenia una bonica veu van decidir emigrar als Estats Units i instal·lar-se en el Lower East Side de Nova York.
Després d'acabar els seus estudis secundaris va treballar en un despatx d'advocats. Es va casar amb Bernard Glick, vint anys més gran que ella, i amb ell va tenir una filla, Abigail Marcia, que es convertiria en escriptora amb el nom de Marcia Davenport. Per llavors, Reba es dedicava exclusivament a les tasques domèstiques.
El 1906 un aficionat a l'òpera convidat a casa pel seu marit la sent cantar i insisteix que rebi classes de cant, aconseguint que Arturo Buzzi-Peccia, un prestigiós professor de cant, li faci classes per un preu reduït. Reba fa grans progressos i aviat guanya els diners suficients per acompanyar el seu mestre en una de les seves estades d'estiu a Europa i continuar rebent classes i també per contractar un pianista per a les seves pràctiques de veu.
El 1909 va ser contractada pel Metropolitan Opera, el director del qual llavors era Arturo Toscanini, on va recollir grans èxits fins al 1918. Elegeix com a nom artístic el d'Alma Gluck. Durant el seu primer contracte, fins al 1912, el seu repertori és majoritàriament operístic. Durant el següent, que va durar fins al 1918, es dedica a donar concerts, anant acompanyada del clarinetista italià Antonio Bellucci. També ofereix recitals i es converteix en una de les pioneres de la fonografia amb el seu disc Carry me Back to old Virginny, que va vendre un milió de còpies, una cosa que mai no havia succeït abans amb un enregistrament d'un cantant clàssic.
Es va divorciar el 1914 i dos anys després es va casar amb el violinista Efrem Zimbalist, amb qui va tenir uns altres dos fills, María i l'actor Efrem Zimbalist Jr., pare al seu torn de la també actriu Stephanie Zimbalist.
Decideix retirar-se gairebé definitivament el 1925 a New Hartford (Connecticut). Va morir als 54 anys d'una insuficiència hepàtica.

## Referències

* ↑ «Breu semblança biogràfica a marstonrecords.com (en anglès)». Arxivat de l'original el 2016-03-03. [Consulta: 11 setembre 2011].
* ↑ https://www.stokowski.org/Principal_Musicians_Metropolitan_Opera.htm
# Oscar Howe

Oscar Howe (Reserva índia de Crow Creek, 13 de maig de 1915 - Vermillion, 7 d'octubre de 1983) fou un artista sioux yanktonai.
Va viure de jove enmig de la pobresa i la malaltia, i fou maltractat a l'escola per no parlar anglès. Estudià a la Universitat de Santa Fe i el 1938 tornà a Pierre, on fou professor d'art. Lluità a la Segona Guerra Mundial, i en tornar guanyà diversos premis de pintura i es casà amb una alemanya. El 1952 es va fer famós pels seus dibuixos sobre temes indis amb motius abstractes, i des del 1957 donà classes a la Universitat de Dakota del Sud.

## Enllaços externs

* (anglès) Biografia i treballs Arxivat 2005-11-18 a Wayback Machine.
* (anglès) Biografia i fotografia
# Darney-aux-Chênes

Darney-aux-Chênes és un municipi francès, situat al departament dels Vosges i a la regió del Gran Est. L'any 2007 tenia 69 habitants.

## Demografia
### Població

El 2007 la població de fet de Darney-aux-Chênes era de 69 persones. Hi havia 24 famílies, de les quals 8 eren parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 24 habitatges, 23 eren l'habitatge principal de la família i 1 era una segona residència. 22 eren cases i 2 eren apartaments. Dels 23 habitatges principals, 19 estaven ocupats pels seus propietaris i 4 estaven llogats i ocupats pels llogaters; 3 tenien quatre cambres i 20 en tenien cinc o més. 23 habitatges disposaven pel capbaix d'una plaça de pàrquing. A 10 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Darney-aux-Chênes el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 4 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 0 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 41 persones, 30 eren actives i 11 eren inactives. De les 30 persones actives 26 estaven ocupades (17 homes i 9 dones) i 4 estaven aturades (4 dones i 4 dones). De les 11 persones inactives 2 estaven jubilades, 3 estaven estudiant i 6 estaven classificades com a «altres inactius».

### Activitats econòmiques

L'any 2000 a Darney-aux-Chênes hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Darney-aux-Chênes a l'INSEE.
* Évolution et structure de la population Fitxa amb el detall de dades de Darney-aux-Chênes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Heliodor d'Atenes

Heliodor d'Atenes (en llatí Heliodorus, Ἡλιόδωρος) fou un poeta grec escriptor de tragèdies, que va escriure un poema titulat ἀπολυτικά (Absolucions), del qual Galè en cita alguns versos que tracten sobre els verins (De Antidotus. 2.7, vol. 14. p. 145).

## Referències

* ↑ 1.Heliodorus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 373
# Camió articulat

Un camió articulat és la combinació d'una unitat de tractor i un o més semi-tràilers per portar càrrega. És conegut com a transport truck al Canadà; semi or single truck a Austràlia; semi, tractor-trailer, big rig, o eighteen-wheeler als Estats Units; i articulated lorry (camió articulat) a Gran Bretanya i Irlanda.
El semi-tràiler es subjecta al tractor amb una cinquena roda, amb una gran part del seu pes aguantat pel tractor. El resultat és que ambdós, tractor i semi-tràiler, tenen un disseny clarament diferent del d'un camió rígid amb tràiler d'una sola peça. El disseny del tractor-cabina més comú té un motor davanter, un eix de direcció, i dos eixos de tracció. La cinquena roda en la majoria dels camions tractors va en la línia davant darrere, per permetre l'ajust de la distribució del pes sobre el seu eix o eixos.

## Videojocs inspirats

* 18 Wheels of Steel series
* American Truck Simulator
* Big Rigs: Over the Road Racing (2003)
* Euro Truck Simulator
* Euro Truck Simulator 2
* Hard Truck (1998)
* MotorStorm i MotorStorm: Pacific Rift
* Rig 'n' Roll (2009)
* Rigs of Rods

## Vegeu també

* Atemptat de Berlín de desembre de 2016

## Referències

* ↑ Merriam-Webster
* ↑ Dyer, Ezra. «10 Things You Didn't Know About Semi Trucks». Popularmechanics.com. [Consulta: 25 març 2016].
* ↑ «Official Rigs of Rods Forum». Rigs of Rods. [Consulta: 18 agost 2012].

## Enllaços externs

* TruckNetUK.com
# Burbach

«Burbach» té aquests significats:
* Burbach (Baix Rin): municipi francès del departament del Baix Rin
* Burbach (Rin del Nord-Westfàlia): municipi alemany de l'estat de Rin del Nord-Westfàlia
* Burbach (Renània-Palatinat): municipi alemany de l'estat de Renània-Palatinat
# Alpandeire

Alpandeire és un poble de la província de Màlaga (Andalusia), que pertany a la comarca de la Serranía de Ronda. Es troba a 130 km de Màlaga i a 665 km de Madrid.

## Vegeu també

* Web d'Alpandeire Arxivat 2010-09-25 a Wayback Machine.
# Oxbow

Oxbow és una població dels Estats Units a l'estat de Dakota del Nord. Segons el cens del 2000 tenia 248 habitants.

## Demografia

Segons el cens del 2000, Oxbow tenia 248 habitants, 83 habitatges, i 76 famílies. La densitat de població era de 233,5 hab./km².
Dels 83 habitatges en un 51,8% hi vivien nens de menys de 18 anys, en un 89,2% hi vivien parelles casades, en un 0% dones solteres, i en un 8,4% no eren unitats familiars. En el 6% dels habitatges hi vivien persones soles el 2,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,11.
Per edats la població es repartia de la següent manera: un 31,5% tenia menys de 18 anys, un 4% entre 18 i 24, un 34,7% entre 25 i 44, un 24,6% de 45 a 60 i un 5,2% 65 anys o més.
L'edat mediana era de 38 anys. Per cada 100 dones de 18 o més anys hi havia 112,5 homes.
La renda mediana per habitatge era de 88.700 $ i la renda mediana per família de 92.211 $. Els homes tenien una renda mediana de 61.667 $ mentre que les dones 29.583 $. La renda per capita de la població era de 35.207 $. Entorn de l'1,3% de les famílies i el 2,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oxbow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Oxbow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Heliodoro Álvarez Barrera

Heliodoro Álvarez Barrera, més conegut com a Helio (Oviedo, 31 de març de 1979) és un exfutbolista asturià, que jugava com a defensa.

## Carrera esportiva

Va sorgir del planter del Reial Oviedo, fins a debutar en primera divisió en un encontre de la temporada 95/96, quan comptava amb 16 anys. De nou a l'Oviedo B, va romandre al club ovetenc fins al 2002, tret d'una campanya al Caudal de Mieres, i sense que pujara de nou al primer equip de l'Oviedo.
Posteriorment, la seua carrera ha anat per equips asturians de Segona B i Tercera, com el Marino de Luanco (02/03), l'Alcorcón (03/04), el Caudal de nou (04/05 i 06/08), l'Astur (05/06) i el Covadonga (08/...).

## Referències

* ↑ «El Covadonga ficha al defensa del Caudal Helio» (en castellà). lne.es, 23-07-2008. [Consulta: 4 febrer 2015].

## Enllaços externs

* Fitxa d'Heliodoro Álvarez Barrera a bdfutbol.com
# Marie Laguerre

Marie Laguerre (1996) és una estudiant d'enginyeria francesa. El 24 de juliol de 2018 fou assetjada i agredida a la sortida d'un restaurant de París per un jove de 25 anys; primer es va dirigir a ella dient-li obscenitats i quan ella va respondre li va llençar un cendrer al cap. El vídeo de l'agressió, gravat per les càmeres del restaurant, fou penjat a les xarxes i es va fer viral, provocant una gran indignació a França, així com un gran debat sobre l'assetjament al carrer. L'agressor, que no va mostrar cap signe de penediment, fou detingut i condemnat a un any i mig de presó, amb llibertat vigilada durant 12 mesos, una multa de 2.000 euros per danys morals i la prohibició de contactar amb ella.
Arran dels fets, ha creat la pàgina web noustoutesharcelement.fr i ha utilitzat el hashtag #TaGueule per recopilar a twitter històries de dones que hagin patit agressions o assetjaments similars. El seu cas va impulsar a l'Assemblea Nacional Francesa a aprovar una llei on es penalitza l'anomenat "assetjament al carrer" amb multes de fins a 750 euros. El 2018 fou inclosa a la llista 100 Women BBC.

## Referències

* ↑ Brutal agresión en plena calle a una estudiante francesa que se defendía de un acosador, Antena 3, 31 de juliol de 2918
* ↑ 6 meses de prisión para el hombre que abofeteó a una joven en París y quedó grabado en un video que se hizo viral, BBC, 5 d'octubre de 2018
* ↑ A la cárcel el hombre que golpeó a Marie Laguerre en una calle parisina, France24, 4 d'octubre de 2018
* ↑ Affaire Marie Laguerre : son agresseur condamné à 6 mois de prison ferme, Le Point, 5 d'octubre de 2018
* ↑ Francia prohíbe el "acoso en la calle" con multas de hasta 750 euros, Antena 3, 2 d'agost de 2018
* ↑ Quiénes son las 100 Mujeres de la BBC de 2018 (y cuáles son las 12 latinoamericanas)

## Enllaços externs

* Notícies sobre Marie Laguerre a El Universal
# Camisares de Cària

Camisares de Cària (en llatí Camissares, en grec antic Καμισσάρης), era el pare de Datames de Capadòcia.
Favorit del rei Artaxerxes II de Pèrsia, aquest el va fer sàtrapa d'una part de Cilícia, la Cilícia muntanyosa més propera a Capadòcia. Va morir en la guerra dels perses contra els cadusis (cadusii) l'any 385 aC i el va succeir a la satrapia el seu fill Datames, que va governar també Capadòcia.

## Referències

* ↑ Smith, William (ed.). «Datames». A Dictionary of Greek and Roman biography and mythology. [Consulta: 20 maig 2021].